Wopɛ sɛ wokenkan saa asɛm yi wɔ %% mu anaa?
YiwDabi
Intanɛt So Bible
TWERƐ KRONKRON—WIASE FOFORƆ NKYERƐASEƐ
Wopɛ sɛ wokenkan saa asɛm yi wɔ %% mu anaa?
YiwDabi
Asomafo Nnwuma 24:1-27
24 Nnanum akyi no, ɔsɔfo panin Anania+ ne mpanimfoɔ bi ne Tertulo a ɔgyina badwa anim kasa no baeɛ, na wɔde Paulo ho nsɛm+ bɛtoo amrado+ no anim.2 Berɛ a wɔfrɛɛ Tertulo no, ɔfirii aseɛ bɔɔ no soboɔ sɛ:“Ɛsiane sɛ ɛnam wo so na yɛanya asomdwoeɛ+ kɛseɛ na wo nhunumu ama nsakraeɛ aba ɔman yi mu nti,3 Onimuonyamfoɔ+ Felike, yɛde aseda a ɛkyɛn soɔ gye yei berɛ nyinaa wɔ baabiara.4 Nanso deɛ ɛbɛyɛ na mansi wo kwan pii bio nti, mesrɛ wo sɛ firi w’ayamyɛ mu tie yɛn kakra.5 Yɛahunu ɔbarima yi sɛ busuyɛfoɔ+ a ɔtutu gu Yudafoɔ nyinaa asom ma wɔte atua+ wɔ asase nyinaa soɔ, na ɔdi Nasirifoɔ fekuo+ no mu akoten,6 na ɔno ara nso na ɔbɔɔ mmɔden sɛ ɔbɛgu asɔrefie no ho fĩ+ maa yɛkyee no.7 ——8 Wo ara wobɛtumi abisabisa no ahunu deɛ yɛde rebɔ no soboɔ yi nyinaa mu.”9 Ɛnna Yudafoɔ no nso de wɔn ano too mu bi kaa sɛ nsɛm yi te saa.10 Berɛ a amrado no nyam ne ti kyerɛɛ Paulo sɛ ɔnkasa no, ɔbuaa sɛ:“Ɛsiane sɛ menim yie sɛ woayɛ ɔman yi temmufoɔ mfeɛ pii nti, me ho pere me sɛ mɛyi m’ano+ wɔ m’asɛm yi ho,11 ɛfiri sɛ sɛdeɛ wobɛtumi ahunu no, mekɔɔ Yerusalem kɔsomeeɛ+ no, ɛnni mmoroo nnafua dumienu;12 na wɔanhu me sɛ me ne obi regye akyinnye wɔ asɔrefie+ hɔ anaasɛ mapiapia nnipakuo+ de basabasayɛ aba hyia adan anaa kuro no mu.13 Na wɔrentumi nso nnya soboɔ a wɔrebɔ me seesei yi ho adanseɛ+ mma wo.14 Nanso megye nokwasɛm yi tom w’anim sɛ deɛ wɔfrɛ no ‘fekusɛm’ yi ara ne ɛkwan a menam so som m’agyanom Nyankopɔn,+ ɛfiri sɛ megye deɛ Mmara+ no ka na wɔatwerɛ no Adiyifoɔ no mu no di;15 na mewɔ anidasoɔ+ wɔ Onyankopɔn mu, a wɔn nso wɔwɔ saa anidasoɔ no ara bie, sɛ berɛ bi bɛba a wɔn a wɔtene+ ne wɔn a wɔntene+ bɛsɔre afiri awufoɔ mu.+16 Enti berɛ nyinaa mehwɛ hunu+ sɛ merenyɛ bɔne biara ntia Onyankopɔn ne nnipa.17 Enti mfeɛ kakra akyi no, mede adɔeɛyɛdeɛ brɛɛ me man, ɛne ayɛyɛdeɛ.+18 Berɛ a mereyɛ yeinom no, wɔhunuu me asɔrefie hɔ sɛ madwira me ho,+ nanso na nnipakuo anaa hooyɛ biara nni hɔ. Mmom no, na Yudafoɔ bi a wɔfiri Asia mantam no mu na wɔwɔ hɔ,19 na anka ɛsɛ sɛ wɔba w’anim na sɛ wɔwɔ biribi tia me a, wɔde ato dwa.+20 Anaasɛ, ma mmarima yi ara nka bɔne a wɔhunuiɛ berɛ a na megyina Sanhedrin no anim no,21 gye asɛm baako yi ara a meteaam kaeɛ berɛ a na megyina wɔn mu no sɛ, ‘Awufoɔ sɔreɛ so na wɔgyina rebu me atɛn nnɛ mo anim no!’”+22 Nanso, ɛsiane sɛ Felike+ nim Ɛkwan+ yi ho asɛm yie nti, ɔtuu nkurɔfoɔ no asɛm no hyɛɛ da kaa sɛ: “Berɛ biara a ɔsahene Lisia+ bɛba no, mɛsi mo nsɛm yi ho gyinaeɛ.”23 Na ɔhyɛɛ ɔsraani panin no sɛ ɔnhwɛ ɔbarima no so na wɔnnha no wɔ baabi a ɔda no, na ɛnsɛ sɛ wɔbara ne ho nipa biara a ɔbɛba abɛsom no.+24 Nna bi akyi no, Felike+ ne ne yere Drusila a ɔyɛ Yudani+ no baeɛ, na ɔsoma kɔfrɛɛ Paulo baeɛ, na wɔtiee deɛ ɔwɔ ka fa Kristo Yesu mu gyidie ho.+25 Afei berɛ a ɔkaa tenenee+ ne ahosodie+ ne atemmuo+ a ɛbɛba ho asɛm no, ehu kaa Felike maa no kaa sɛ: “Seesei deɛ, kɔ, na mmom sɛ menya berɛ a mɛsan asoma abɛfrɛ wo.”26 Nanso saa berɛ yi nyinaa deɛ na n’ani da so sɛ Paulo bɛma no sika.+ Enti na ɔtaa soma kɔfrɛ no ne no bɔ nkɔmmɔ.+27 Afei mfeɛ mmienu twaam no, Porkio Festo bɛdii Felike adeɛ; na ɛsiane sɛ na Felike pɛ sɛ ɔnya Yudafoɔ no anim adom+ nti, ɔgyaa Paulo mpokyerɛ mu.
twi_Latn twi_Latn twi_Latn twi_Latn twi_Latn twi_Latn twi_Latn twi_Latn